Page:Three auld sangs.pdf/5

 He lee'd an cheated pinched his wame,

Grew rich by mony a dirty scheme,

But he turned auld an' stiff an' lame,

Black crabbit an camstrary.

The rich auld man that liv'd in Beith,

The worthless man that dwall't in Beith.

The crabbit man that dwall't in Beith.

wad fain gae try an marry.

He thought on Meg sae trig an' douce,

To wash his claes an clean his house

That ne'er a spider nor a louse,

in his abode might tarry,

The aged man that liv'd in Beith,

The dirty man that liv'd in Beith

The black auld man that wenn'd in Beith,

Saw nae relief but marry.

He promised cash he hecht her braws,

Himsel an' a' within his wa'a

Nae bittin horse oer empty sta's,

but brimfu cups to carry.

The loving man that liv'd in Beith,

The amorous man that dwalt in Beith,

The frank auld man that dwalt in Beith,

wad gie his all an marry.